Malala Yousafzai
Malala Yousafzai (ملاله یوسفزۍ) Malālah Yūsafzay, lahia (12 Juli, 1997 adolah surang murid sikolah jo aktivis pendidikan dari kota Mingora di Distrik Swat dari provinsi Pakistan Khyber Pakhtunkhwa. Baliau tanamo di bidang pendidikan jo aktivisme hak-hak padusi di Lambah Swat, di mano Taliban alah malarang pado wakatu itu anak gadih basikolah. Pado mulo tahun 2009, pado umur sakitar 11 atau 12, Yousafzai manulih di blognyo di bawah namo samaran untuak BBC sacaro mandetail tantang batapo seramnyo hiduik dibawah pamarintahan Taliban, upayo mareka untuak manguasoi lambah, jo pandangannyo tantang mampromosikan pendidikan untuak anak padusi.
Pado tangga 9 Oktober 2012, Yousafzai ditembak di kapalo jo lihia dalam upayo pambunuahan dek kalompok basinjato Taliban katiko baliak pulang di bus sikolah. [1] Baliau taleso dirawaik di Pakistan sabalun akhianyo ditabangkan ke Inggirih untuak dirawaik di rumah sakik di Birmingham.
Pado tangga 12 Juli 2013, batapekan jo ulang tahunnyo nan ka 16, Malala bapidato di muko Forum Majelis Kaum Mudo di Markas Gadang PBB di New York, Amerika Serikat. Pidatonyo mamuek tigo isu pantiang, yaitu hak padusi, palawanan tahadok terorisme, jo kabodohan. PBB juo mandeklarasikan hari tasabuik sabagai hari Malala. [2]
plt_Latn min_Latn min_Latn min_Latn